  Анжелика Тихонова корреспондент 25-29 шуркынмонэ Россиын кунысьтымы калыкъёслэн йӧскалык литератураоссылы сӥзем фестиваль ортче. Отчы Удмуртиысь но кыл, литература удысэз азинтӥсьёс пырисько. Со сярысь ужрадлэн нимлыко сайтаз ивортӥзы. Фестивальлэн ужаз удмуртъёс пӧлысь Алексей Шкляев, Анна Образцова, Алексей Арзамазов, Дарали Лели, Ольга Урасинова пырисько. Ужрадлэн программаез туж паськыт: со йырвизьзэс будэтыны мылкыд карисьёслы но, шутэтскыны но, нылпиослы но тупалоз. Учкисьёслы пӧртэм кылын киноос, мультфильмъёс, концертъёс, лекциос, ваче вераськонъёс ортчытозы. Коронавирус инфекци вӧлмон югдурен сэрен онлайн амалэн радъяське Фестиваль борды  итӥськыны луэ. Фестиваль 2017-тӥ арысен радъяське. Азьвыл аръёсы со Москваын, Казаньын, Нижний Новгородын но Новосибирскын ортчылӥз.  Тегъёс: Мерлык Литература Удмуртия Россия фестиваль удмурткыл гожъясьёс  